# ברבור

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

  ערך זה עוסק בעוף מים; לערך העוסק בהוצאה לאור באותו שם, ראו הספרייה הישראלית.

ברבור
מיון מדעי
ממלכה: | בעלי חיים
מערכה: | מיתרניים
מחלקה: | עופות
סדרה: | אווזאים
משפחה: | ברווזיים
סוג: | ברבור
מין: | ---
שם מדעי
Cygnus /Coscoroba

ברבור הוא עוף מים גדול בעל קרבה גנטית לאווז ולברווז. הברבורים דומים לאווזים גם בהתנהגותם המשפחתית. שני בני הזוג קשורים זה לזה לכל ימי חייהם, והצעירים נשארים עם הוריהם עד לעונת הדגירה הבאה. הברבורים חיים בלהקות גדולות מבלי לאבד את ייחודם המשפחתי. שני בני הזוג בונים את הקן ומגדלים את הגוזלים. כל נקבה מטילה 3 - 8 ביצים ודוגרת עליהן כ-5 שבועות כשהזכר שומר עליה.

בעבר נחשבו הברבורים לעופות מאכל, אך כיום הם מוגנים מציד במדינות רבות. פלומת הברבור - כלומר הנוצות התחתיות והרכות שלו - משמשת לכרים ולריפוד. ("פוך")

תחת השם ברבור נכללים 7 מינים שונים (מיני ברבורים). הברבורים של חצי הכדור הצפוני הם בעלי פלומה לבנה, אך אלה הדרומיים מעוטרים בצבעים שונים.

הברבור אוכל מזון צמחוני מהמים (כ-4 ק"ג ביום), אולם ברבורים צעירים אוכלים גם תולעים וחסרי חוליות אחרים.

## [עריכה] הברבור במסורת

השם ברבור נזכר בתנ"ך: "וברברים אבסים" (מלכים א', ה', 3) כסוג מזון יוקרתי; ומוזכר גם בזמירות שבת בנעימה "להתענג בתענוגים, ברבורים ושלָו ודגים", כמעדן חגיגי ומיוחד.

בתרבויות אחרות הוא מוזכר כסמל לטוהר ויופי. האלה ההודית גאיטרי מתוארת כשהיא מלווה בברבור; ואילו בתרבות המערב האירופית מוזכר הברבור באגדה "הברווזון המכוער" כסמל ליצור יפהפה שהוא כליל השלמות.

בשפה היומיומית נזכר הביטוי "שירת הברבור" שמקורו באגדה על שיר מיוחד ששר הברבור לפני מותו - מטפורה למפעלו האחרון של אדם.

## [עריכה] מיני ברבורים

- ברבורים מסוג Coscorobra:
  - ברבור קוסקורברה, Coscorobra Coscorobra - נפוץ בדרום אמריקה.

- ברבורים מסוג Cygnus:
  - ברבור מצוי (ברבור אילם), Cygnus olor - הברבור הנפוץ ביותר באסיה ובאירופה. אורכו כמטר וחצי, ומשקלו בין 10 ל-23 ק"ג. צווארו בצורת S, מקורו שחור ובבסיסו בליטה הגדלה אצל הזכרים בתקופת האביב.
  - הברבור השר, Cygnus cygnus - נפוץ באיסלנד ובחלק הארקטי של אסיה ואירופה. צווארו זקוף, מקורו צהוב ואין בליטה בבסיסו.
  - הברבור המחצצר, Cygnus buccinato - הגדול מבין כל הברבורים (17 ק"ג), קרוב לברבור השר ונפוץ בצפון אמריקה. מקורו שחור וחד.

ברבור מחצצר
ברבור שחור

- - הברבור הקטן (ברבור טונדרה), Cygnus columbianus - נמצא בערבות טונדרה. בתוך מין זה מובחנים שני תת מינים-
    - הברבור השורק, Cygnus columbianus columbianus הנפוץ בצפון אמריקה.
    - ברבור בוויק, Cygnus columbianus bewickii שנפוץ באזור רוסיה, סין ואירופה.
  - הברבור השחור, Cygnus atratus - נפוץ באוסטרליה. כמשתמע משמו, כל נוצותיו שחורות. הוא משמש כסמלה הרשמי של אוסטרליה המערבית.
  - הברבור שחור הצוואר, Cygnus melanocoryphus - נפוץ בדרום אמריקה, בעיקר בקולומביה.

מקור: http://he.wikipedia.org../../../%D7%91/%D7%A8/%D7%91/%D7%91%D7%A8%D7%91%D7%95%D7%A8.html

קטגוריה: ברווזיים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Català
- Česky
- Cymraeg
- Dansk
- Deutsch
- Español
- Suomi
- Français
- Frysk
- Galego
- Hrvatski
- Ido
- Italiano
- 日本語
- ქართული
- 한국어
- Latina
- Lëtzebuergesch
- Lietuvių
- Nederlands
- Norsk (bokmål)
- Иронау
- Polski
- Português
- Русский
- Simple English
- Slovenščina
- Basa Sunda
- Svenska
- 中文